Primul test de zbor al unui avion de luptă fără pilot: "Este o bornă majoră pentru Australia".
Primul avion militar autonom a avut miercuri primul test de zbor. "Loyal Wingman" este creat să acționeze în tandem cu aeronavele cu piloți. Proiectul a fost realizat de Boeing și Forțele Regale Aeriene din Australia.
În Australia a avut loc o premieră în domeniul aviației. Primul test de zbor al unui avion de luptă fără pilot, construit să lucreze în tandem cu aeronavele conduse de oameni.Camaradul de nădejde, așa cum se numește aeronava, nu are nevoie de pilot. Are aproape 12 metri lungime, poate parcurge 3.700 de kilometri și este folosit ca un scut pentru aeronavele pilotate de oameni în timpul unei lupte. Proiectul a convins guvernul australian să investească alte 89 de milioane de dolari în 3 astfel de aeronave. Dr. Brendan Nelson, președintele Boeing Australia și Noua Zeelandă: "Este o bornă majoră pentru Australia, pentru Boeing și pentru Forțele Regale Aeriene din Australia. Am creat, desenat, construit și acum am și zburat prima aeronavă militară în ultima jumătate de secol".